CELEX: 32007D0610
Language: hu
Date: 2007-09-11 00:00:00
Title: 2007/610/EK: A Bizottság határozata ( 2007. szeptember 11. ) Franciaország tengerentúli megyéiben a növényeket és növényi termékeket károsító szervezetek elleni védekezésre vonatkozó programhoz 2007-re nyújtandó közösségi pénzügyi hozzájárulásról (az értesítés a C(2007) 4147. számú dokumentummal történt)

15.9.2007   
            
            
               HU
            
            
               Az Európai Unió Hivatalos Lapja
            
            
               L 242/24
            
         
      A BIZOTTSÁG HATÁROZATA
   
   (2007. szeptember 11.)
   Franciaország tengerentúli megyéiben a növényeket és növényi termékeket károsító szervezetek elleni védekezésre vonatkozó programhoz 2007-re nyújtandó közösségi pénzügyi hozzájárulásról
   (az értesítés a C(2007) 4147. számú dokumentummal történt)
   (Csak a francia nyelvű változat hiteles)
   (2007/610/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Unió legkülső régiói részére egyedi mezőgazdasági intézkedések megállapításáról szóló, 2006. január 30-i 247/2006/EK tanácsi rendeletre (1) és különösen annak 17. cikke (3) bekezdése első albekezdésének első mondatára,
   mivel:
   
               (1)
            
            
               Franciaország tengerentúli megyéiben a termesztési feltételek a növényi termékek termesztésére vonatkozó különleges intézkedéseket tesznek szükségessé. Ezek közé tartoznak a költséges növény-egészségügyi intézkedések is.
            
         
               (2)
            
            
               A Franciaország tengerentúli megyéiben, az Azori-szigeteken és Madeirán a növényeket vagy növényi termékeket károsító szervezetek elleni védekezésre irányuló programok Közösség által támogatható intézkedéseinek meghatározásáról szóló, 2007. szeptember 10-i 2007/609/EK bizottsági határozat (2) meghatározza a Franciaország tengerentúli megyéiben, az Azori-szigeteken és Madeirán a növényeket vagy növényi termékeket károsító szervezetek elleni védekezésre irányuló programok szerinti, a Közösség által támogatható intézkedéseket.
            
         
               (3)
            
            
               A francia hatóságok benyújtották a Bizottságnak a növény-egészségügyi intézkedésekről rendelkező programot. E program meghatározza az elérendő célkitűzéseket, a várható eredményeket, a meghozandó intézkedéseket, azok időtartamát és költségét, figyelemmel egy azokhoz való esetleges közösségi pénzügyi hozzájárulásra. Az e programban előírt intézkedések eleget tesznek a 2007/609/EK határozat követelményeinek.
            
         
               (4)
            
            
               A közös agrárpolitika finanszírozásáról szóló, 2005. június 21-i 1290/2005/EK tanácsi rendelet (3) 3. cikke (2) bekezdésének a) pontja szerint a növény-egészségügyi intézkedéseket az Európai Mezőgazdasági Orientációs és Garanciaalap Garanciarészlegéből kell finanszírozni. Az ezen intézkedések pénzügyi ellenőrzése céljából a fenti rendelet 9., 36. és 37. cikkét kell alkalmazni.
            
         
               (5)
            
            
               Az e határozatban előírt intézkedések összhangban vannak a Növény-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A Franciaországnak nyújtott, a Franciaország tengerentúli megyéiben a növényeket és növényi termékeket károsító szervezetek elleni védekezésre irányuló, 2007. évi hatósági programhoz történő közösségi pénzügyi hozzájárulást a melléklet A részében meghatározottaknak megfelelően a Bizottság jóváhagyja.
   A melléklet B. része értelmében nem haladhatja meg az összes támogatható kiadás 60 %-át, és legfeljebb 224 700 EUR lehet (héa nélkül).
   2. cikk
   (1)   100 000 EUR előleg kerül kifizetésre Franciaország erre vonatkozó kérelmének kézhezvételétől számított 60 napon belül.
   (2)   A pénzügyi hozzájárulás egyenlege akkor fizethető ki, ha az e programra vonatkozó végleges végrehajtási jelentést elektronikus formában legkésőbb 2008. március 15-ig benyújtják a Bizottságnak.
   E jelentésben az alábbiak szerepelnek:
   
               a)
            
            
               a teljes program technikai értékelése (a fizikai és számszerűsített célok elérésének sikeressége, a megtett haladás), valamint a közvetlen növény-egészségügyi és gazdasági hatás értékelése,
            
         
               b)
            
            
               pénzügyi kimutatás, mely alprogramonként és intézkedésenként tünteti fel a ténylegesen felmerült kiadásokat.
            
         (3)   Tekintettel a melléklet B. részében meghatározott indikatív költségvetési bontásra, Franciaország módosíthatja az egyazon alprogramon belüli különböző intézkedések közötti finanszírozást az ezen alprogramra vonatkozó közösségi hozzájárulás mértékének 15 %-áig, feltéve, hogy ezzel a programban szereplő támogatható kiadások teljes összegét nem lépi túl, és ez a program főbb célkitűzéseit nem veszélyezteti.
   Minden ilyen módosításról tájékoztatja a Bizottságot.
   3. cikk
   Ezt a határozatot 2007. január 1-jétől kell alkalmazni.
   4. cikk
   E határozat címzettje a Francia Köztársaság.
   
      Kelt Brüsszelben, 2007. szeptember 11-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 42., 2006.2.14., 1. o. A 2013/2006/EK rendelettel (HL L 384., 2006.12.29., 13. o.) módosított rendelet.
   
      (2)  Lásd e Hivatalos Lap 20 oldalát.
   
      (3)  HL L 209., 2005.8.11., 1. o. A legutóbb a 378/2007/EK rendelettel (HL L 95., 2007.4.5., 1. o.) módosított rendelet.
   
      MELLÉKLET
      2007. évi program és indikatív költségvetési bontás
      A.   RÉSZ
      Program
      A program három alprogramból épül fel:
      
                  1.
               
               
                  alprogram Martinique megye számára:
                  
                              a)
                           
                           
                              1.1. intézkedés: növény-egészségügyi értékelés és diagnosztika a regionális laboratórium és annak mobil egysége („labo vert”) segítségével;
                           
                        
                              b)
                           
                           
                              1.2. intézkedés: a biológiai sokféleség tanulmányozása a gyümölcs- és zöldségültetvényeken;
                           
                        
            
                  2.
               
               
                  alprogram Guyana megye számára:
                  
                              a)
                           
                           
                              2.1. intézkedés: mezőgazdasági növény-egészségügyi figyelmeztető rendszer létrehozása a rizstermesztésben;
                           
                        
                              b)
                           
                           
                              2.2. intézkedés: a diagnosztikai kapacitás megerősítése a regionális laboratórium és annak mobil egysége („labo vert”) segítségével;
                           
                        
            
                  3.
               
               
                  alprogram Guadeloupe megye számára:
                  
                              a)
                           
                           
                              3.1. intézkedés: a gyümölcslegyekre vonatkozó felügyeleti hálózat létrehozása;
                           
                        
                              b)
                           
                           
                              3.2. intézkedés: a kókusz letális sárgulása betegség felügyelete és nyomon követése;
                           
                        
                              c)
                           
                           
                              3.3. intézkedés: a károsító szervezetek turisztikai tevékenység általi behurcolása kockázatának kezelése;
                           
                        
                              d)
                           
                           
                              3.4. intézkedés: a klórdekon és HCH által szennyezett talaj biológiai szennyezésmentesítése módszerének kidolgozása;
                           
                        
                              e)
                           
                           
                              3.5. intézkedés: a maniókahangya célzott ellenőrzése.
                           
                        
            B.   RÉSZ
      Indikatív költségvetési bontás
      (EUR-ban), a különféle várható eredmények feltüntetésével
      
                  Alprogramok
               
               
                  Az eredmények jellege (S: szolgáltatásnyújtás, R: kutatás vagy tanulmányi munka)
               
               
                  Támogatható kiadás
               
               
                  Nemzeti hozzájárulás
               
               
                  EK-hozzájárulás
               
            
                  Martinique
               
            
                  1.1. intézkedés
               
               
                  Helyszíni növény-egészségügyi diagnosztika (S)
               
               
                  75 000
               
               
                   
               
               
                   
               
            
                  1.2. intézkedés
               
               
                  Tanulmány a biológiai sokféleségről és a járulékos előnyökről (R)
               
               
                  40 500
               
            
                  Részösszeg
               
               
                   
               
               
                  115 500
               
               
                  46 200
               
               
                  69 300
               
            
                  Guyane
               
            
                  2.1. intézkedés
               
               
                  Növény-egészségügyi figyelmeztető rendszer modellezése (R)
               
               
                  110 000
               
               
                   
               
               
                   
               
            
                  2.2. intézkedés
               
               
                  Helyszíni növény-egészségügyi diagnosztika (S)
               
               
                  25 000
               
            
                  Részösszeg
               
               
                   
               
               
                  135 000
               
               
                  54 000
               
               
                  81 000
               
            
                  Guadeloupe
               
            
                  3.1. intézkedés
               
               
                  A gyümölcslegyekre vonatkozó felügyeleti hálózat létrehozása (R)
               
               
                  28 000
               
               
                   
               
               
                   
               
            
                  3.2. intézkedés
               
               
                  Jelentés a betegségről készített tanulmányról és a gyártók tájékoztatása a növény-egészségügyi kockázatokról (S)
               
               
                  12 000
               
            
                  3.3. intézkedés
               
               
                  A lakosság tájékoztatása a károsító szervezetek behurcolásának kockázatairól (S)
               
               
                  28 000
               
            
                  3.4. intézkedés
               
               
                  A szennyezett talajok biológiai szennyezésmentesítése módszerének kidolgozása (R)
               
               
                  15 000
               
            
                  3.5. intézkedés
               
               
                  Károsító szervezetek lehetséges integrált ellenőrzéséről szóló tanulmány (R)
               
               
                  41 000
               
            
                  Részösszeg
               
               
                   
               
               
                  124 000
               
               
                  49 600
               
               
                  74 400
               
            
                  Összesen
               
               
                   
               
               
                  374 500
               
               
                  149 800
               
               
                  224 700